CELEX: 62009TN0163
Language: et
Date: 2009-04-16 00:00:00
Title: Kohtuasi T-163/09: 16. aprillil 2009 esitatud hagi — Martinet versus komisjon

20.6.2009   
            
            
               ET
            
            
               Euroopa Liidu Teataja
            
            
               C 141/56
            
         16. aprillil 2009 esitatud hagi — Martinet versus komisjon
   (Kohtuasi T-163/09)
   2009/C 141/113
   Kohtumenetluse keel: prantsuse
   
      Pooled
   
   
      Hageja: Yvon Martinet (Pariis, Prantsusmaa) (esindaja: advokaat J.-L. Fourgoux)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               Tühistada otsus lükata tagasi Y. Martinet’ kandidatuur Euroopa Kemikaaliameti apellatsiooninõukogu asendusliikme kohale;
            
         
               —
            
            
               kohustada Euroopa Komisjoni, ettevõtluse ja tööstuse peadirektoraati ning Euroopa Kemikaaliameti apellatsiooninõukogu eelvalimiskomiteed viima läbi Y. Martinet’ kandideerimistoimiku tegeliku ja sisulise hindamise, millega mittevaraliselt hüvitatakse kahju, mida võimaluse kaotamisega tekitati;
            
         
               —
            
            
               igal juhul mõista Euroopa Komisjonilt, ettevõtluse ja tööstuse peadirektoraadilt ning Euroopa Kemikaaliameti apellatsiooninõukogu eelvalimiskomiteelt välja kõik kohtukulud.
            
         
      Väited ja peamised argumendid
   
   Hageja palub tühistada komisjoni otsus lükata tagasi tema kandidatuur Euroopa Kemikaaliameti (ECHA) apellatsiooninõukogu asendusliikme kohale, kuna tema kandidatuuri ei võetud arvesse, kuivõrd valikuprotsessi eest vastutav teenistus ei võtnud teda vastu, sest komisjoni asepresidendile G. Verheugenile mõeldud saadetis läks teisele aadressile kui see täpne aadress, mis oli märgitud osalemiskutses, mis avaldati Euroopa Liidu Teatajas C 2008, 41 A, lk 8.
   Oma hagi toetuseks väidab hageja tühistamisnõude kohta, et:
   
               —
            
            
               vaidlustatud otsuses ei ole täidetud põhjendamiskohustust, mis on oluline menetlusnõue, mida tuleb täita;
            
         
               —
            
            
               vaidlustatud otsus tugineb faktiliste asjaolude materiaalsel ebatäpsusel, kuna kandidatuur oli saadetud osalemiskutses märgitud aadressile;
            
         
               —
            
            
               rikutud on hea halduse ja kandidaatide võrdsete võimaluste põhimõtteid, kuivõrd hageja kandidatuuri ei hinnatud.